rejauldu/bengali-wikipedia huggingface dataset:
মেসিয়ার ৩ বা এম৩ (বা এনজিসি ৫২৭২) হলো উত্তর আকাশের সারমেয় তারামন্ডলের একটি বর্তুলাকার স্তবক। চার্লস মেসিয়ার ১৭৬৪ সালের ৩রা মে এটি আবিষ্কার করেছিলেন। এটি চার্লস মেসিয়ারের নিজের আবিষ্কৃত প্রথম মেসিয়ার বস্তু। মেসিয়ার ভুলবশত এটিকে তারাবিহীন একটি নীহারিকা মনে করেছিলেন। ১৭৮৪ সালের দিকে উইলিয়াম হার্শেল এই স্তবকের মধ্যে তারা চিহ্নিত করে এই ভুল সংশোধন করেন। এরপর থেকে এই স্তবকটি নিয়ে সর্বাধিক সংখ্যক গবেষণা ও পর্যবেক্ষণ করা হয়েছে। ১৯১৩ সালে মার্কিন জ্যোতির্বিজ্ঞানী সলন ইরভিং বেইলি এই স্তবকের বৃহৎ আকারের বিষমতারাসমূহ শনাক্তকরণ প্রক্রিয়া শুরু করেছিলেন। এই শনাক্তকরণ এখনও অব্যাহত রয়েছে এবং সর্বশেষ শনাক্তকৃত বিষমতারাটি ২০০৪ সালে শনাক্ত হয়েছিল।  বহু অনভিজ্ঞ জ্যোতির্বিজ্ঞানীগণ মেসিয়ার ১৩ এর পরেই এটিকে উত্তর আকাশের বর্তুলাকার স্তবকের মধ্যে সেরা হিসাবে বিবেচনা করেন। এম৩ এর আপাত মাত্রা হলো ৬.২। একারণে একদম পরিষ্কার আকাশেও এটিকে খালি চোখে পর্যবেক্ষণ করা প্রায় অসম্ভব। মাঝারি আকারের দূরবীক্ষণ যন্ত্রের সাহায্যে এটিকে সুস্পষ্টভাবেই শনাক্ত করা যায়। আর্কটেরাস এবং কর ক্যারোলিকে যুক্তকারী উত্তর-পশ্চিম বরাবর রেখার মাঝামাঝি স্থানে এটি অবস্থিত।  অ্যাপারচারবিশিষ্ট দূরবীক্ষণ যন্ত্র ব্যবহার করে স্তবকটির দিকে তাকালে প্রায় ৬ আর্কমিনিট ব্যাস এবং ১২ আর্কমিনিট ব্যাপ্তির একটি উজ্জ্বল কেন্দ্র দৃশ্যমান হয়।  এই স্তবকটি বৃহত্তম এবং উজ্জ্বলতম স্তবকের মধ্যে একটি, এবং এটি প্রায় ৫,০০,০০০ তারা নিয়ে গঠিত। এটি ১১.৪ বিলিয়ন বছর পুরানো বলে অনুমান করা হয়। এটি পৃথিবী থেকে প্রায় ৩৩,৯০০ আলোকবর্ষ দূরে অবস্থিত।  মেসিয়ার ৩ ছায়াপথীয় তল থেকে  উপরে অবস্থিত এবং আকাশগঙ্গা ছায়াপথের কেন্দ্র থেকে প্রায়  দূরে। এটিতে ২৭৪ টি শনাক্তকৃত বিষমতারা রয়েছে যা এখন পর্যন্ত যেকোনো বর্তুলাকার স্তবকে পাওয়া সর্বাধিক। এর মধ্যে ১৩৩টি আরআর লিরা বিষমতারা রয়েছে যার মধ্যে প্রায় এক তৃতীয়াংশ দীর্ঘমেয়াদী পরিবর্তনের ব্লাজকো প্রভাব প্রদর্শন করে। এই স্তবকে হাইড্রোজেন এবং হিলিয়াম গ্যাস বাদে অন্যান্য উপাদানের সামগ্রিক প্রাচুর্য (জ্যোতির্বিজ্ঞানীরা ধাতবতার মাধ্যমে প্রকাশ করেন) -১.৩৪ থেকে -১.৫০ dex সীমার মধ্যে রয়েছে। এটি সূর্যের প্রাচুর্যের তুলনায় স্তবকের প্রাচুর্যকে লগারিদমে প্রকাশ করে। এর প্রকৃত অনুপাত সৌর প্রাচুর্যের ৩.২–৪.৬%। মেসিয়ার ৩ হলো ওস্টেরহফের মাপনী অনুযায়ী প্রথম শ্রেণির বা "ধাতব সমৃদ্ধ" স্তবক নির্ণয়ের জন্য নির্ধারিত আদর্শ স্তবক। অর্থাৎ, একটি বর্তুলাকার স্তবকের ক্ষেত্রে মেসিয়ার ৩ স্তবকে তুলনামূলক ভারী উপাদান রয়েছে।  thumb|আর্কটেরাস এবং কর ক্যারোলিকে ব্যবহার করে এম৩ শনাক্ত করা যেতে পারে   তথ্যসূত্র    বহিঃসংযোগ   বিষয়শ্রেণী:এনজিসি বস্তু বিষয়শ্রেণী:মেসিয়ার বস্তু বিষয়শ্রেণী:অবচিত চিত্র সিনট্যাক্স ব্যবহার করা পাতা বিষয়শ্রেণী:বর্তুলাকার স্তবক
র‍্যাবিট ট্র্যাপ একটি আসন্ন মনস্তাত্ত্বিক লোমহর্ষক চলচ্চিত্র, যা রচনা ও পরিচালনা করেছেন ব্রাইন চেইনি এবং এতে অভিনয় করেছেন দেব প্যাটেল ও রোজি ম্যাকউয়েন। এটি ব্যাঙ্কসাইড ফিল্মস ও স্পেকট্রিভিশন দ্বারা প্রযোজিত হয়েছে।   অভিনয়ে   রোজি ম্যাকউয়েন - ড্যাফনে ডেভেনপোর্ট  দেব প্যাটেল - ডার্সি ডেভেনপোর্ট  জেড ক্রুট   তথ্যসূত্র    বহিঃসংযোগ     বিষয়শ্রেণী:আসন্ন চলচ্চিত্র বিষয়শ্রেণী:আসন্ন ইংরেজি ভাষার চলচ্চিত্র বিষয়শ্রেণী:ব্রিটিশ মনস্তাত্ত্বিক লোমহর্ষক চলচ্চিত্র বিষয়শ্রেণী:১৯৭৩-এর পটভূমিতে চলচ্চিত্র বিষয়শ্রেণী:ওয়েল্‌সের পটভূমিতে চলচ্চিত্র বিষয়শ্রেণী:ওয়েল্‌সে ধারণকৃত চলচ্চিত্র বিষয়শ্রেণী:২০২৫-এর লোমহর্ষক চলচ্চিত্র বিষয়শ্রেণী:২০২০-এর দশকের ব্রিটিশ চলচ্চিত্র
পাকিস্তানের জাতীয় পতাকার নকশা প্রণয়ন করেন সৈয়দ আমিরুদ্দিন কেদোয়াই। এই নকশাটি অল ইন্ডিয়া মুসলিম লীগের ১৯০৬ সালের পতাকার উপর ভিত্তি করে তৈরি করা হয়। পাকিস্তান স্বাধীনতা লাভ করার ৩ দিন আগে ১৯৪৭ সালের ১১ই আগস্ট তারিখে এই পতাকাটির নকশা গৃহীত হয়।  পতাকাটিকে পাকিস্তানে সাব্‌জ হিলালি পারচাম বলা হয়। উর্দু ভাষার এই বাক্যটির অর্থ হলো "নতুন চাঁদ বিশিষ্ট সবুজ পতাকা"। এছাড়াও এটাকে "পারচাম-ই-সিতারা আওর হিলাল" অর্থাৎ "চাঁদ ও তারা খচিত পতাকা" বলা হয়ে থাকে।   তাৎপর্য  পতাকাটির খুঁটির বিপরীত দিকের গাঢ় সবুজ অংশটি ইসলাম ধর্মের প্রতীক। খুঁটির দিকে সাদা অংশ রয়েছে, যা পাকিস্তানে বসবাসরত সংখ্যালঘু অমুসলিমদের প্রতীক। পতাকার মধ্যস্থলে রয়েছে একটি সাদা নতুন চাঁদ, যা প্রগতির প্রতীক; এবং একটি পাঁচ কোনা তারকা, যা ইসলামের পাঁচটি স্তম্ভের প্রতীক।   আকার ও ব্যবহার   আকার    বিভিন্ন অনুষ্ঠানে ব্যবহারের জন্য. ২১' x ১৪', ১৮' x ১২', ১০' x ৬-২/৩' বা ৯' x ৬ ১/৪.  ভবনে ব্যবহারের জন্য. ৬' x ৪' or ৩' x ২'.  গাড়িতে ব্যবহারের জন্য ১২" x ৮".  টেবিলে ব্যবহারের জন্য ৬ ১/৪" x ৪ ১/৪".   যেসব অনুষ্ঠানে পতাকা উড্ডয়ন করা হয়   পাকিস্তান দিবস (মার্চ ২৩)  মাদার-ই-মিল্লাত এর জন্মদিন(জুলাই ৩০  পাকিস্তানের স্বাধীনতা দিবস (আগস্ট ১৪)  আল্লামা ইকবাল এর জন্মদিন (নভেম্বর ৯)   মুহাম্মদ আলী জিন্নাহ এর জন্মদিন (ডিসেম্বর ২৫)  অন্যান্য যেসব দিনে সরকারী নির্দেশ রয়েছে।   যেসব দিনে পতাকা অর্ধনমিত রাখা হয়   আল্লামা ইকবালের মৃত্যু বার্ষিকী (এপ্রিল ২১)  মাদার-ই-মিল্লাতের মৃত্যু বার্ষিকী (জুলাই ৮)  মুহাম্মদ আলী জিন্নাহের মৃত্যু বার্ষিকী (সেপ্টেম্বর ১১)  নওয়াবজাদা লিয়াকত আলী খান এর মৃত্যু বার্ষিকী (অক্টোবর ১৬)  অন্য যেসব দিনে সরকারী নির্দেশ রয়েছে   বহিঃসংযোগ   পাকিস্তানের পতাকা বিষয়ে পাকিস্তান সরকারের ওয়েবসাইট।  বিষয়শ্রেণী:দেশ অনুযায়ী পতাকা বিষয়শ্রেণী:পাকিস্তানের জাতীয় প্রতীক বিষয়শ্রেণী:পাকিস্তানের পতাকা বিষয়শ্রেণী:জাতীয় পতাকা
হিমালয়ান ডোরাকাটা কাঠবিড়ালি (), (বৈজ্ঞানিক নাম:Tamiops mcclellandii), হচ্ছে স্কুরিডি পরিবারের এক প্রজাতির কাঠবিড়ালি।  বিবরণ হিমালয়ান ডোরাকাটা কাঠবিড়ালির নাকের ডগা থেকে লেজের শেষ প্রান্ত পর্যন্ত মোট দৈর্ঘ্য প্রায় ২২ সেন্টিমিটার। এদের দেহ ও লেজের দৈর্ঘ্য প্রায় অর্ধেক। এদের রং বাদামি। চোখের পেছন থেকে লেজের গোড়া পর্যন্ত পিঠের ওপর দিয়ে লম্বা লম্বা কালো ও বাদামি ডোরাকাটা দাগ আছে। এঁরা গাছের ওপরেই বসবাস করে। গতিতে খুবই ক্ষিপ্র এই কাঠবিড়ালি পাহাড়ি বনাঞ্চলে বাস করতে বেশি পছন্দ করে। এদের খাবার প্রধানত পোকামাকড়।   তথ্যসূত্র  বিষয়শ্রেণী:ভুটানের স্তন্যপায়ী বিষয়শ্রেণী:বাংলাদেশের স্তন্যপায়ী বিষয়শ্রেণী:কম্বোডিয়ার স্তন্যপায়ী বিষয়শ্রেণী:চীনের স্তন্যপায়ী বিষয়শ্রেণী:বার্মার স্তন্যপায়ী বিষয়শ্রেণী:নেপালের স্তন্যপায়ী বিষয়শ্রেণী:মালয়েশিয়ার স্তন্যপায়ী বিষয়শ্রেণী:থাইল্যান্ডের স্তন্যপায়ী বিষয়শ্রেণী:ভিয়েতনামের স্তন্যপায়ী বিষয়শ্রেণী:লাওসের স্তন্যপায়ী বিষয়শ্রেণী:১৮৪০-এ বর্ণিত স্তন্যপায়ী বিষয়শ্রেণী:টামিওপ্স বিষয়শ্রেণী:কাঠবিড়ালি বিষয়শ্রেণী:ভারতের তীক্ষ্ণদন্তী বিষয়শ্রেণী:কাম্বোডিয়ার তীক্ষ্ণদন্তী বিষয়শ্রেণী:চীনের তীক্ষ্ণদন্তী বিষয়শ্রেণী:লাওসের তীক্ষ্ণদন্তী বিষয়শ্রেণী:মালয়েশিয়ার তীক্ষ্ণদন্তী বিষয়শ্রেণী:মিয়ানমারের তীক্ষ্ণদন্তী বিষয়শ্রেণী:থাইল্যান্ডের তীক্ষ্ণদন্তী বিষয়শ্রেণী:ভিয়েতনামের তীক্ষ্ণদন্তী
মলিকিউলার ফাইলোজেনেটিক্স এন্ড ইভোল্যুশন () হচ্ছে বিবর্তনীয় জীববিজ্ঞান ও ফাইলোজেনেটিক্সের উপর একটি পিয়ার রিভিউ হওয়া বৈজ্ঞানিক সাময়িকী। এই সাময়িকীর সম্পাদক ডি.ই. ওয়াইল্ডম্যান।  নির্ঘন্টকৃৎ এই জার্নালটি নিম্নোক্ত বিষয়ে সূচীকৃত ও সারমর্ম দেওয়া হয়: এমবায়োলজি  জার্নাল সাইটেশন রিপোর্টস  স্কোপাস  ওয়েব অফ সাইন্স  বহিঃস্থ লিঙ্ক  বিষয়শ্রেণী:এলসেভিয়ার একাডেমিক সাময়িকী বিষয়শ্রেণী:ফাইলোজেনেটিক বিষয়শ্রেণী:আণবিক জীববিজ্ঞান বিষয়শ্রেণী:১৯৯২-এ প্রতিষ্ঠিত প্রকাশনা বিষয়শ্রেণী:বিবর্তনীয় জীববিজ্ঞানমূলক সাময়িকী বিষয়শ্রেণী:মাসিক গবেষণা পত্রিকা
মেরে ব্রাদার কি দুলহান () এছাড়াও সংক্ষেপে MBKD হলো ২০১১ সালে মুক্তিপ্রাপ্ত আলী আব্বাস জাফর রচিত এবং পরিচালিত ভারতীয় রোমান্টিক কমেডি চলচ্চিত্র। চলচ্চিত্রটিতে প্রধান চরিত্রে অভিনয় করেছেন  ইমরান খান, ক্যাটরিনা কাইফ, আলী জাফর এবং  তারা ডি'সুজা। যশ রাজ চলচ্চিত্রের নির্মাণে এবং ব্যবস্থাপনায় অফিসিয়ালি ট্রেইলার ২০১১ সালের ১৩ই জুলাই মুক্তি দেওয়া হয়। চলচ্চিত্রটি ২০১১ সালের ৯ সেপ্টেম্বরে প্রেক্ষাগৃহে মুক্তির পরবর্তী সময়ে মিশ্র প্রতিক্রিয়া অর্জন করে। এটি বক্স অফিসে  আয়ের মাধ্যমে ২০১১ সালের ব্যাপক ব্যবসাসফল চলচ্চিত্র হিসেবে বিবেচিত হয়।  শ্রেষ্ঠাংশে   ইমরান খান - কুশ অগ্নিহোত্রি / মজার মাওলানা  ক্যাটরিনা কাইফ - ডিম্পল দীক্ষিত  আলী জাফর - লাভ অগ্নিহোত্রি এ.কে.এ বৈসাহব  তারা ডি'সুজা - পিয়ালি প্যাটেল এ.কে.এ পিয়া  সূফী মালহোত্রা - রবিন  পরীক্ষিত সাহনি - কর্নেল অগ্নিহোত্রি  কানওয়ালজিত সিং - মি. দিলীপ দীক্ষিত  মাহরু শেখ - মিসেস অগ্নিহোত্রি  সুপর্ণা মারওয়াহ - মিসেস দীক্ষিত  আরফিন খান - অজয় দীক্ষিত ওরফে আজ্জু  মোহাম্মেদ জিসান আইয়ুব - শবিত  তারিক বাসুদেব - রোহিত  ব্রীজেন্দ্র কালা - সালমান ভাই  জন আব্রাহাম - নিজ (বিশেষ উপস্থিতি)  আরো দেখুন  বজরঙ্গি ভাইজান  তথ্যসূত্র  বহিঃসংযোগ        বিষয়শ্রেণী:২০০১-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:যশ রাজ ফিল্মসের চলচ্চিত্র বিষয়শ্রেণী:উত্তরাখণ্ডে ধারণকৃত চলচ্চিত্র বিষয়শ্রেণী:ভারতের পটভূমিতে চলচ্চিত্র বিষয়শ্রেণী:দিল্লির পটভূমিতে চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতে ধারণকৃত চলচ্চিত্র বিষয়শ্রেণী:২০১১-এর চলচ্চিত্র বিষয়শ্রেণী:আলী আব্বাস জাফর পরিচালিত চলচ্চিত্র
থাম্ব|গুনাহার ইউনিয়ন পরিষদ বাংলাদেশে তিন স্তর বিশিষ্ট স্থানীয় স্বায়ত্তশাসিত সরকার বিদ্যমান। এখানে প্রথম স্তরের প্রশাসনিক একক বিভাগ পর্যায়ে কোন স্থানীয় সরকার নেই। দ্বিতীয় স্তরের প্রশাসনিক একক জেলা পর্যায়ে স্থানীয় সরকার (৬৪টি জেলায় জেলা পরিষদ), উপজেলা পর্যায়ে উপজেলা পরিষদ এবং গ্রাম এলাকায় ইউনিয়ন পরিষদ, ছোট শহর এলাকায় পৌরসভা ও বড় শহরে সিটি কর্পোরেশন হল স্থানীয় সরকারের একটি অংশ। বর্তমানে স্থানীয় সরকার বডিতে তিনজন মহিলা সদস্যের জন্য আসন সংরক্ষিত রয়েছে, যা ১৯৭৬ সালে  জিয়াউর রহমানের সরকার চালু করে। বাংলাদেশের স্থানীয় সরকারসমূহ হলো-   জেলা পরিষদ  উপজেলা পরিষদ   সিটি কর্পোরেশন /পৌরসভা /ইউনিয়ন পরিষদ  এছাড়াও বাংলাদেশের তিন পার্বত্য জেলায় জেলা পরিষদের পাশাপাশি রয়েছে পার্বত্য জেলা স্থানীয় সরকার পরিষদ। জেলা পরিষদ ও পার্বত্য স্থানীয় সরকার পরিষদের কাজ ভিন্ন।   জেলা পরিষদ   জেলা পরিষদ হল বাংলাদেশের স্থানীয় সরকার ব্যবস্থার একটি একক, যা রাষ্ট্রে বিদ্যমান তিন ধরনের স্থানীয় সরকার ব্যবস্থার জেলা পর্যায়ে কাজ করে। এর প্রধান হলেন জেলা পরিষদ চেয়ারম্যান এবং এ সংস্থা ৮টি খাত নিয়ে কাজ করে।বাংলাদেশে ৬১ টি জেলা পরিষদ ও ৩ টি পার্বত্য জেলা পরিষদ রয়েছে।   উপজেলা পরিষদ  উপজেলা পরিষদ বাংলাদেশের প্রসাশনিক ব্যবস্থার একটি একক অংশ। । একটি উপজেলার প্রশাসনিক দায়িত্বে নিয়োজিত স্থানীয় জনগণ কর্তৃক নির্বাচিত পরিষদ উপজেলা পরিষদ নামে পরিচিত।   ইউনিয়ন/পৌরসভা/নগর পরিষদ   ইউনিয়ন পরিষদ বা ইউনিয়ন  হল বাংলাদেশের পল্লী অঞ্চলের সর্বনিম্ন প্রশাসনিক ইউনিট । গ্রাম চৌকিদারি আইনের ১৮৭০ এর অধীনে ১৮৭০ সালে কিছু পল্লী সংস্থা গঠনের উদ্যোগ নেওয়া হলে ইউনিয়নের সৃষ্টি হয়। এ আইনের অধীনে প্রতিটি গ্রামে পাহারা টহল ব্যবস্থা চালু করার উদ্দেশ্যে কতগুলো গ্রাম নিয়ে একটি করে ইউনিয়ন গঠিত হয়। ইউনিয়ন গঠনের বিস্তারিত  দিকনির্দেশনা লিপিবদ্ধ রয়েছে বেঙ্গল চৌকিদারী ম্যানুয়েলের দ্বিতীয় ও তৃতীয় অণুচ্ছেদে। এই প্রক্রিয়ার বিকাশের মধ্য দিয়ে একটি স্থানীয় সরকার ইউনিটের ধারণার সৃষ্টি হয়। প্রাথমিক পর্যায়ে এর ভূমিকা নিরাপত্তামূলক কর্মকাণ্ডে সীমাবদ্ধ থাকলে ও পরবর্তী কালে এটিই স্থানীয় সরকারের প্রাথমিক ইউনিটের ভিত্তিরুপে গড়ে উঠে। বাংলাদেশে বর্তমানে ৪৫৫৪টি ইউনিয়ন আছে।   আরও দেখুন    বাংলাদেশের প্রশাসনিক অঞ্চল   তথ্যসূত্র   বিষয়শ্রেণী:বাংলাদেশের স্থানীয় সরকার
জম্মু ও কাশ্মীর বিধানসভার নির্বাচন ১৯৭২ সালের জানুয়ারিতে ভারতের জম্মু ও কাশ্মীরের ১১৪টি নির্বাচনী এলাকার সদস্যদের নির্বাচন করার জন্য অনুষ্ঠিত হয়েছিল। 1972 J&K elections ভারতীয় জাতীয় কংগ্রেস জনপ্রিয় ভোট এবং সংখ্যাগরিষ্ঠ আসন জিতেছে এবং সৈয়দ মীর কাসিমকে জম্মু ও কাশ্মীরের মুখ্যমন্ত্রী নিযুক্ত করা হয়েছে।  এই নির্বাচনের পর, মহিলারা প্রথমবার জম্মু ও কাশ্মীর বিধানসভায় প্রবেশ করেন। দশজন মহিলা তাদের মনোনয়ন দাখিল করেছিলেন, তাদের মধ্যে ছয়জন প্রতিদ্বন্দ্বিতা করেছিলেন এবং চারজন তাদের আসনে জয়ী হয়েছেন।  এটি জম্মু কাশ্মীর বিধানসভায় মহিলা বিধায়কের শতাংশ ৫.৩৩% করেছে।   ফলাফল    তথ্যসূত্র   ১৯৭২ বিষয়শ্রেণী:১৯৭২-এ ভারতে রাজ্য বিধানসভা নির্বাচন
অস্ট্রিয়ার কমিউনিস্ট পার্টি অস্ট্রিয়ার একটি সাম্যবাদী দল। এই দলটি ১৯১৮ সালে প্রতিষ্ঠিত হয়। দলটি আর্গুমেন্ট (Argument) নামক পত্রিকা প্রকাশ করে থাকে। দলটির তরুণ সংগঠন হল কমুনিস্টিসচে যুগেন্ড অস্তেররেইকস (Kommunistische Jugend Österreichs - Junge Linke) । ২০০২ সালের সংসদীয় নির্বাচনে দলটি ২৭,৫৬৮ ভোট পেয়েছিল (০.৫৬%)। কিন্তু দলটি সংসদে কোন আসনে জয় লাভ করতে সক্ষম হয়নি।  দলটি ১৯১৮ সালে জার্মান-অস্ট্রিয়া কমিউনিস্ট পার্টি (KPDÖ) নামে স্থাপিত হয়। এটি জগতের অন্যতম পুরোনো সাম্যবাদী দল।দলটি ১৯৩৩-১৯৪৫ অব্দি নিষিদ্ধ করে দেয়া হয় অস্ট্রিয়ার অটোফ্যাসিস্ট শাসনকালে এবং তারপর যখন জার্মান নাৎসি পার্টি অস্ট্রিয়া দখল করে আনশুল্স এর মাধ্যমে ১৯৩৮ সালে।"The Great Soviet Encyclopedia: Communist Party of Austria". USSR. 1979. Retrieved 3 May 2013. কমিউনিস্ট দলটি একটি খুব গুরুত্বপূর্ণ ভূমিকা পালন করে নাৎসিদের বিরুদ্ধে মোকাবিলায়।  দলটি স্টিরিয়ান ল্যান্ডটাগ (রাজ্যের সংসদ) দুটো সিটে জয়লাভ করেছে কিন্তু ১৯৫৯ সাল থেকে জাতীয় কাউন্সিলে (অস্ট্রিয়ার জাতীয় সংসদ) কোনো আসন নেই। ২০১৯ সালের ২৯সে সেপ্টেম্বর সাধারণ নির্বাচনে দলটি ০.৭% ভোট পায় (৩২৭৩৬ ভোট কুল ৪৮৩৫৪৬৯ ভোটের মধ্যে থেকে) যেটা সংসদে ঢোকার জন্য ৪% নিম্ন ভোটরেখার নীচে।  দলটি নিউ ইউরোপিয়ান লেফট ফোরামের (এন.ই.এল.এফ, বাংলা: নতুন ইউরোপীয় বাম মঞ্চ) এবং পার্টি অফ দি ইউরোপিয়ান লেফটের (বাংলা: ইউরোপীয় বামপন্থীদের দল) সদস্য।   তথ্যসূত্র    বহিঃসংযোগ    অস্ট্রিয়ার কমিউনিস্ট পার্টি  বিষয়শ্রেণী:অস্ট্রিয়ার রাজনৈতিক দল বিষয়শ্রেণী:সাম্যবাদী দল
লীলা () বলতে প্রকৃতপক্ষে ঐশ্বরিক কায্র্যের স্বধীনতাকে বোঝায়। লীলার ধারণা ভারতীয় দর্শনের দার্শনিক দর্শন অদ্বৈতবাদী এবং দ্বৈতবাদী উভয়ের জন্যই সাধারণ, কিন্তু প্রতিটিতে আলাদা তাৎপর্য রয়েছে। অদ্বৈতবাদে, লীলা হলো ঐশ্বরিক পরম কর্তৃক সৃজনশীল কায্র্যের ফলাফল হিসাবে মহাজাগতিক সহ সমস্ত বাস্তবতা বর্ণনা করার উপায়। বৈষ্ণব সম্প্রদায়ের দ্বৈতবাদী দর্শনের পাশাপাশি শ্রীমদ্ভাগবতেVedabase entry SB 3.26.4  লীলা বলতে ঈশ্বর ও তাঁর ভক্তের কার্যকলাপকে বোঝায়।  লীলা সর্বেদেবতাবাদের পাশ্চাত্য ধর্মতাত্ত্বিক ভঙ্গীর সাথে তুলনীয়, যা মহাবিশ্বের উপাদানগুলির মধ্যে পারস্পরিক ক্রিয়া অনুভব করার জন্য মহাবিশ্বকে ভৌতিক রূপ ধারণ করে বলে বর্ণনা করে।James B. Glattfelder, Information—Consciousness—Reality: How a New Understanding of the Universe Can Help Answer Age-Old Questions of Existence (2019), p. 534: "Within the set of ideas related to panpsychism, one can find variations which too have found a place in the history of human thought. For instance, in Hinduism, the notion of lila is akin to the concept of pandeism".  তথ্যসূত্র  আরও পড়ুন  Philosophies of India, Heinrich Zimmer and Joseph Campbell, Princeton University Press, 1969.  The Integral Advaitism of Sri Aurobindo, Ram Shanker Misra, Motilal Banarsidass Publishers Pvt Ltd, Delhi, 1998.  The Domain of Constant Excess: Plural Worship at the Munnesvaram Temples in Sri Lanka, Rohan Bastin, Berghahn Books, 2002.  Purifying the Earthly Body of God: Religion and Ecology in Hindu Indi, Lance E. Nelson, State University of New York Press, 1998.  The Gods at Play: Lila in South Asia, William Sturman Sax, ed., Oxford University Press, 1995, .  "Playing", Richard Schechner, Play & Culture, 1988, Vol. 1, pp. 3–19.  The Gods at Play: Lila in South Asia, David Mason, Palgrave Macmillan, 2009. বহিঃসংযোগ  Maha Lilah : Portuguese version of Gyan Chaupad  A Here-Now glossary entry  Shirdi Sai Baba Lila   বিষয়শ্রেণী:হিন্দু দার্শনিক ধারণা বিষয়শ্রেণী:বাস্তবতা বিষয়শ্রেণী:খেলা
শিব শঙ্কর পাল (জন্ম ৪ নভেম্বর ১৯৮১, তুফানগঞ্জ) একজন ভারতীয় প্রথম-শ্রেণীর ক্রিকেটার। বেঙ্গল ক্রিকেট দলের একজন সদস্য, পল একজন লম্বা এবং ভারী ফ্রেমের ডানহাতি ফাস্ট বোলার এবং ২০০০/০১ মৌসুমে আত্মপ্রকাশ করেন। ভারতীয় এ দলের একজন নিয়মিত, তিনি ২০০৪/০৫ সালে অস্ট্রেলিয়ার বিরুদ্ধে ৪র্থ টেস্টের জন্য ভারতের টেস্ট স্কোয়াডের অংশ ছিলেন। পল তার দীর্ঘ এবং বর্ণাঢ্য কর্মজীবনে বেঙ্গল লাইন আপের অবিচ্ছেদ্য অংশ ছিলেন। এছাড়াও তিনি ইন্ডিয়া এ লাইন আপ এবং মাঝে মাঝে বোর্ড প্রেসিডেন্টস একাদশ দলে নিয়মিত ছিলেন যারা সফরকারী বিদেশী দলের বিপক্ষে খেলেন।  জুন ২০১৬ সালে তিনি সব ধরনের ক্রিকেট থেকে অবসরের ঘোষণা দেন। কলকাতার বাঘাযতীনে "শিব শঙ্কর পল ক্রিকেট একাডেমি" নামে তার নিজস্ব ক্রিকেট একাডেমিও রয়েছে।  তারপর থেকে তিনি সক্রিয়ভাবে কোচিংয়ের ভূমিকা গ্রহণ করেছেন এবং ২০১৮-১৯ মৌসুমের জন্য মিজোরাম অনুর্ধ্ব-২৩ দলের কোচিং করেছেন এবং এখন ২০১৯-২০ মৌসুমের জন্য বেঙ্গল মহিলা ক্রিকেট দলের প্রধান কোচ হিসেবে নিযুক্ত হয়েছেন।   তথ্যসূত্র    বহিঃসংযোগ    ক্রিকইনফো প্রোফাইল  বিষয়শ্রেণী:পূর্বাঞ্চলের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:বাংলার ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম
নেরাভান্ডা আইয়াপ্পা ওরফে এনসি আইয়াপ্পা (জন্ম: ১৯ অক্টোবর ১৯৭৯) হলেন একজন সাবেক ভারতীয় প্রথম শ্রেণির ক্রিকেটার। তিনি কর্ণাটকের হয়ে রঞ্জি ট্রফি খেলেছেন। ২০০১ সালের ২রা ডিসেম্বর তামিলনাড়ুর বিপক্ষে ম্যাচে তিনি প্রথম শ্রেণির ক্রিকেটে অভিষেক করেছিলেন।Profile at Cricketarchive.co.uk  তিনি ভারতীয় চলচ্চিত্র অভিনেত্রী নেরাভান্ডা চেত্তিচা প্রেমার ছোট ভাই। ২০১৫–১৬ সালে, তিনি বিগ বস কন্নড়ের ৩য় আসরে প্রতিযোগিতা করেছিলেন; যেখানে তিনি ৬ষ্ঠ স্থান অধিকার করেছিলেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৭৯-এ জন্ম বিষয়শ্রেণী:ভারতীয় ক্রিকেটার বিষয়শ্রেণী:কর্ণাটকের ক্রিকেটার বিষয়শ্রেণী:বিগ বস কন্নড় প্রতিযোগী
thumb|150px|right| সংবাদপত্রে ব্রিজিট বার্ডো, ১৯৫৮ সেক্স কিটেন এমন একজন নারী যিনি যৌন উত্তেজক জীবনযাপন বা প্রচুর পরিমাণে যৌন আগ্রাসন প্রদর্শন করেন। শব্দটির উদ্ভব ১৯৫৮ সালে,The earliest use cited in the OED Online (accessed November 26, 2011) is in the Daily Sketch, June 2, 1958. এবং মূলত ফরাসি অভিনেত্রী ব্রিজিট বার্ডোকে বর্ণনা দিতে ব্যবহৃত হয়েছিল। "Brigitte Bardot: her life and times so far – in pictures"  অ্যান-মার্গরেটকে ১৯৬৪ সালে কিটেন উইথ এ হুইপ  চলচ্চিত্রে সেক্স কিটেন হিসাবে বর্ণনা করা হয়েছিল। filmreference.com, Ann-Margret - Films as actress, retrieved March 28, 2008.lovegoddess.info, ANN-MARGRET, retrieved March 28, 2008 একটি সেক্স কিটেন সবসময় তরুণ হয় না। Kakutani, Michiko. "Who Exactly Is This Sexagenarian Sex Kitten?" The New York Times. March 15, 1996.    আরো দেখুন   কুগার (অপভাষা)  সেক্স সিম্বল  তথ্যসূত্র  বিষয়শ্রেণী:মানব যৌনতা ও বয়স বিষয়শ্রেণী:পর্নোগ্রাফি পরিভাষা বিষয়শ্রেণী:নারীবাচক অপশব্দ বিষয়শ্রেণী:শারীরিক আকর্ষণীয়তা
দি ক্লায়েন্ট বিখ্যাত লেখক জন গ্রিশামের কাহিনী অবলম্বনে নির্মিত ও জোয়েল শুমাখার পরিচালিত একটি চলচ্চিত্র। চলচ্চিত্রটিতে অভিনয় করেছেন সুসান স্যারান্ডন, টমি লী জোন্স, ব্র্যাড রেনফ্রো, মেরি লুইস পার্কার প্রমুখ। ক্রাইম সাসপেন্স জনরার এ মুভিতে অভিনয় করে সেরা অভিনেত্রীর অস্কার মনোনয়ন পেয়েছিলেন সুসান স্যারান্ডন।   কাহিনী সংক্ষেপ  মার্ক (রেনফ্রো) আর রিকি দুই সন্তান অল্পবয়সী স্বামী পরিত্যক্ত ডায়ানের (লুইস পারকার)যাদের আর্থিক অবস্থা খুবই খারাপ। একদিন খেলার ছলে দুই ভাই এক মাফিয়া পরিবারের প্রধান আইনজীবী-এর আত্মহত্যা ঘটনার একমাত্র চাক্ষুষ সাক্ষী হয়ে যায়। এ গরিব পরিবারের উপর বিপদ নেমে আসে সবদিক থেকে যখন ছোট ছেলে রিকি একধরনের কোমায় চলে যায় আর বড় মার্ক শিকার হয়ে যায় সেই মাফিয়া পরিবারের যারা মনে করতে থাকে যে সেই উকিল মারা যাওয়ার আগে মার্ক কে কিছু গোপন কথা তাদের সম্পর্কে বলে গেছে। ঘটনা ঘোলাটে হয়ে যায় যখন এফবিআই-এর বড় কর্মকর্তা রয় ফল্ট্রিগ (টমি লী জন্স)এর দল ও এরকমই মনে করে আর মার্ক কে তাদের হয়ে সাক্ষী দেওয়ার জন্য চেষ্টা করতে থাকে। এসময় মার্ক কে সাহায্য করতে এগিয়ে আসে এক মহিলা উকিল রেজি লাভ (সুসান স্যারান্ডন)।   অভিনয়ে   সুসান স্যারান্ডন- রেজিনা "রেজী" লাভ  টমি লি জোন্স- "রেভারেন্ড" রয় ফোল্ট্রিগ  ব্র্যাড রেনফ্রো- মার্ক সোয়ে  ম্যারি-লুইজ পার্কার- ডায়ান সোয়ে  ডেভিড স্পেক- রিকি সোয়ে  অ্যান্থোনি লাপ্যাগ্লিয়া- ব্যারি "দ্য ব্লেইড" মুলড্যানো  জে. টি ওয়ালস- জেসন ম্যাকথিউন  অ্যান্থোনি হিল্ড- ল্যারি ট্রুম্যান  ব্র্যাডলি হুইটফোর্ড- টমাস ফিঙ্ক  অ্যান্থোনি এডওয়ার্ড- ক্লিন্ট ভন হুসার  ম্যাকোল মারকিউরিয়া- মম্মা লাভ  অসি ডেভিস- জাজ হ্যারি রুজভেল্ট  উইল প্যাটন- সার্জেন্ট হার্ডি  ড্যান ক্যাসটেলানিটা- স্লিক মোয়েলার  রন ডিন- আঙ্কেল জনি সুলারী  কিম কোটস- পল গ্রোঙ্ক  উইলিয়াম এইচ. ম্যাইচে- ডঃ গ্রীনওয়ে  কিমবার্লি স্কট- দুরিন  ওয়াল্টার ওলকেভেজ- জেরোম "রোমি" ক্লিফোর্ড   গ্রহণ  চলচ্চিত্রটি রটেন টম্যাটো অনুযায়ী ৩৫ জন বিশ্লেষকের মতামতে ৮০% স্কোর করতে সমর্থ হয়।   পুরস্কার  সুসান স্যারান্ডন সেরা অভিনেত্রীর অস্কার মনোনয়ন পান এবং BAFTA পুরস্কার জিতে নেন সেরা অভিনেত্রী হিসেবে।   তথ্যসূত্র    বহিঃসংযোগ       বিষয়শ্রেণী:মার্কিন চলচ্চিত্র বিষয়শ্রেণী:ওয়ার্নার ব্রসের চলচ্চিত্র বিষয়শ্রেণী:১৯৯০-এর দশকের অপরাধ থ্রিলার চলচ্চিত্র বিষয়শ্রেণী:মার্কিন অপরাধ থ্রিলার চলচ্চিত্র বিষয়শ্রেণী:মার্কিন আইনি নাট্য চলচ্চিত্র বিষয়শ্রেণী:মার্কিন আদালতের চলচ্চিত্র বিষয়শ্রেণী:আইনজীবী সম্পর্কে চলচ্চিত্র বিষয়শ্রেণী:১৯৯৪-এর চলচ্চিত্র বিষয়শ্রেণী:১৯৯০-এর দশকের ইংরেজি ভাষার চলচ্চিত্র বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:নিউ অর্লিন্সে ধারণকৃত চলচ্চিত্র বিষয়শ্রেণী:রিজেন্সির চলচ্চিত্র বিষয়শ্রেণী:মেম্ফিস টেনেসির পটভূমিতে চলচ্চিত্র বিষয়শ্রেণী:১৯৯০-এর দশকের মার্কিন চলচ্চিত্র
জোডি ল্যাম্বার্ট (জন্ম ১ সেপ্টেম্বর ১৯৭০) একজন অস্ট্রেলীয় স্প্রিন্টার। তিনি ১৯৯৬ গ্রীষ্মকালীন অলিম্পিকে মহিলাদের ৪ × ১০০ মিটার রিলেতে প্রতিদ্বন্দ্বিতা করেছিলেন।    তথ্যসূত্র    বহিঃসংযোগ     বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:অলিম্পিক নারী স্প্রিন্টার বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:অস্ট্রেলিয়ার অলিম্পিক মল্লক্রীড়াবিদ বিষয়শ্রেণী:অস্ট্রেলীয় নারী স্প্রিন্টার বিষয়শ্রেণী:১৯৯৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
মোহাম্মদ সিরাজুল হক বাংলাদেশের কুড়িগ্রাম জেলার রাজনীতিবিদ ও তৎকালীন রংপুর-১৭ (বর্তমান কুড়িগ্রাম-৪) আসনের সাবেক সংসদ সদস্য।   প্রাথমিক জীবন  মোহাম্মদ সিরাজুল হক কুড়িগ্রাম জেলার মাদারটিলায় জন্মগ্রহণ করেন।   রাজনৈতিক জীবন  মোহাম্মদ সিরাজুল হক কুড়িগ্রাম কলেজের অধ্যাপক ও রৌমারী ডিগ্রী কলেজের অধ্যক্ষ ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে তৎকালীন রংপুর-১৭ (বর্তমান কুড়িগ্রাম-৪) আসন থেকে ইসলামীক ডেমোক্রেটিক লীগের প্রার্থী হিসেবে সংসদ সদস্য নির্বাচিত হন। বাংলাদেশ জামায়াতে ইসলামী প্রতিষ্ঠিত হলে তিনি জামায়াতের রাজনীতিতে যোগ দেন।  তিনি ১৯৮৬ সালের তৃতীয়, ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জামায়াতে ইসলামীর প্রার্থী হিসেবে কুড়িগ্রাম-৪ আসন থেকে অংশ নিয়ে পরাজিত হন।   তথ্যসূত্র   বিষয়শ্রেণী:মৃত্যুর সাল অনুপস্থিত বিষয়শ্রেণী:কুড়িগ্রাম জেলার রাজনীতিবিদ বিষয়শ্রেণী:বাংলাদেশ জামায়াতে ইসলামীর রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:ইসলামিক ডেমোক্রেটিক লীগের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:কুড়িগ্রাম জেলার ব্যক্তি
আখিল : দ্য পাওয়ার অফ জুয়া হল ২০১৫ সালের ভারতীয় তেলুগু ভাষার একশন - ফ্যান্টাসি চলচ্চিত্র। চলচ্চিত্রটি পরিচালনা করেছেন বি. বি. বিনায়ক। চলচ্চিত্রটি প্রযোজনা করেছেন এম. শুধাকর রেড্ডি। চলচ্চিত্রটিতে মুল ভুমিকাতে অভিনয় করেছেন আখিল আক্কিনেনি ও সায়েশা সায়গল।   অভিনয়    আখিল আক্কিনেনি - আখিল  সায়েশা সায়গল - দিবিয়া   তথ্যসূত্র    বহিঃসংযোগ     বিষয়শ্রেণী:তেলুগু ভাষার চলচ্চিত্র বিষয়শ্রেণী:ভারতীয় ফ্যান্টাসি অ্যাকশন চলচ্চিত্র বিষয়শ্রেণী:২০১৫-এর চলচ্চিত্র বিষয়শ্রেণী:২০১০-এর দশকের তেলুগু ভাষার চলচ্চিত্র
সুকন্যা দত্ত একজন ভারতীয় প্রাণীবিদ এবং লেখিকা। তিনি বই, রেডিও স্ক্রিপ্ট এবং গল্পের মাধ্যমে বিজ্ঞানকে জনপ্রিয় করে তুলেছেন।   জীবনী এবং কর্মজীবন  ১৯৬১ সালে কলকাতায় তার জন্ম। দত্ত কলকাতা বিশ্ববিদ্যালয়ে পড়াশোনা করেন। যেখানে তিনি প্রাণিবিদ্যা বিভাগে ডক্টরেট অর্জন করেন। তিনি বৈজ্ঞানিক ও শিল্প গবেষণা কাউন্সিলের জন্য কাজ করেন। তিনি সায়েন্স রিপোর্টারের সহযোগী সম্পাদক হিসেবে কাজ করেছেন।  তিনি বিজ্ঞান এবং বিজ্ঞান কল্পকাহিনি উভয় বিষয়ে অসংখ্য বই লিখেছেন। তার কথাসাহিত্যগুলোতে প্রযুক্তিতে অধিক মনোযোগ দেওয়ার জন্য নিরেট বিজ্ঞান কল্পকাহিনি বলে বর্ণনা করা হয়। তিনি কিছু কল্পকাহিনিও লিখেছেন। তার বইগুলো ইংরেজিতে লেখা হয়।    গ্রন্থপঞ্জি    ওয়ান্স আপন এ ব্লু মুন: বিজ্ঞান কথাসাহিত্য গল্প (নয়া দিল্লী, ভারত: ন্যাশনাল বুক ট্রাস্ট, ২০০৬)  বিয়ন্ড দ্যা ব্লু: সাই-ফাই গল্প সংগ্রহ (নয়া দিল্লী, ভারত: রুপা অ্যান্ড কোম্পানি, ২০০৮)  ওয়ার্ল্ড এপার্ট : বিজ্ঞান কথাসাহিত্য গল্প (নয়া দিল্লী, ভারত: ন্যাশনাল বুক ট্রাস্ট, ২০১২)  আদার স্কিএস (নয়া দিল্লী, ভারত: বিজ্ঞান প্রচার, ২০১৭)  ইন্ডিয়ান সাইন্টিস্ট: দ্য সাগা অফ ইন্সপিয়ার্ড মাইন্ড (নয়া দিল্লী, ভারত: বিজ্ঞান প্রচার, ২০১৮) [অংশীদার]  সোশ্যাল লাইফ অফ প্ল্যান্ট (নয়া দিল্লী: ন্যাশনাল বুক ট্রাস্ট, ভারত, ২০১২)  The Secrets of Proteins (নয়া দিল্লী, ন্যাশনাল বুক ট্রাস্ট) [মেধা রাজধিকের সাথে]  Amazing Adaptations (নয়া দিল্লী, ন্যাশনাল বুক ট্রাস্ট, ২০১২)  দ্য ওয়ান্ডারফুল মারিন ওয়ার্ল্ড (নয়া দিল্লী, প্রকাশনা বিভাগ)  প্ল্যান্টস মেক ফ্রেন্ডস টু (নয়া দিল্লী, উইজডম ট্রি, ২০১৫)  এ টাচ অফ গ্লাস (নয়া দিল্লী, ন্যাশনাল বুক ট্রাস্ট, ২০১৬)  রেইন রেইন কাম এগেইন (নয়া দিল্লী, নিসচিয়ার)  সোসিয়াল লাইফ অফ এনিম্যাল (নয়া দিল্লী, ন্যাশনাল বুক ট্রাস্ট, ২০১৪)  অপারেশন গেনে (নয়া দিল্লী; নিসচিয়ার)  এ কাইট'স স্টোরি (নয়া দিল্লী, ন্যাশনাল বুক ট্রাস্ট)  লাইফ অফ আর্থ (নয়া দিল্লী, বিজ্ঞান প্রচার)  স্নেকস (নয়া দিল্লী, বিজ্ঞান প্রচার)  শান্তি স্বরূপ ভত্নাগর, দ্য ম্যান অ্যান্ড হিজ মিশন (নয়া দিল্লী, নিসচিয়ার)  অ্যাডভেঞ্চার অফ ঝিলিক (নয়া দিল্লী, প্রকাশনা বিভাগ)  ভিস্তাস ইন সাইন্স কমিউনিকেশন (সহ-লেখক রিপোর্ট)  Golden Treasury of Science & Technology (নয়া দিল্লী, নিসচিয়ার) [Co-authored]  হোয়াট? (নয়া দিল্লী, নিসচিয়ার) [সহ রচনা]  হাউ? (নয়া দিল্লী, নিসচিয়ার) [সহ রচনা]  হোয়াই? (নয়া দিল্লী, নিসচিয়ার) [সহ রচনা]  এনিম্যাল আর্কিটেকচার (আসন্ন বই)   তথ্যসূত্র   বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী বিজ্ঞানী বিষয়শ্রেণী:ভারতীয় লেখিকা বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:পশ্চিমবঙ্গের লেখিকা